Diari Oficial de la Generalitat Valenciana


Sumari del DOGV 6694, del 18-01-2012 (2011/13148)

Notificació de la sentència dictada en el judici ordinari número 1040/2009.
---------------------------------------------------------------------------

### Dades del document

Número de DOGV
:   6694

Data del DOGV
:   18-01-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2011/13577


Organisme emissor
:   Jutjat de Primera Instància Número 3 d'Elda

Tipus de document
:   Edicte

Notificació de la sentència dictada en el judici ordinari número 1040/2009. [2011/13271]  
Procediment ordinari 001040/2009  
Part demandant: Segundo Néstor Toaquiza Analuiza.  
Part demandada: Puclain, SL.  
Sobre: resta d'ordinaris.  
En el judici a què es fa referència s'ha dictat la resolució que té el text que, literalment, és com segueix:  
  
«Jutjat de Primera Instància número 3 d'Elda (Alacant)  
Procediment: Procediment ordinari 001040/2009  
Sentència número 155/2011  
Part demandant: Segundo Néstor Toaquiza Analuiza.  
Advocada: Elena Andújar Guerrero.  
Procuradora: Sara Canto Silvestre.  
Part demandada: Puclain, SL.  
Elda, 11 d'octubre de 2011  
M.ª Isabel Cid Hernández, jutgessa substituta al Jutjat de Primera Instància i Instrucció número 3 d'Elda i partit, he vist aquestes actuacions de judici ordinari seguides davant d'aquest Jutjat amb el número 1040/2009, a instàncies de Segundo Néstor Toaquiza Analuiza, representat per la procuradora Sara Canto Silvestre i assistida per la lletrada Elena Andújar Guerrero, contra l'empresa Puclain, SL, sense l'assistència lletrada ni la representació processal en l'acte de la vista, malgrat que havien sigut citats en la forma deguda; aquestes actuacions versaven sobre la reclamació d'una quantitat per incompliment de contracte. I dicte aquesta sentència.  
  
Vistos els preceptes legals esmentats i tots altres que hi són aplicables de manera general i pertinent.  
Dispositiva  
Primer. Estime de forma íntegra la demanda interposada per Segundo Néstor Toaquiza Analuiza, que compareix representat per la procuradora senyora Sara Canto Silvestre, i condemne la demandada, l'empresa Puclain, SL, i declarada en situació de rebel·lia processal, a pagar a l'actora la quantitat de vint-i-sis mil quatre-cents quaranta euros i trenta-nou cèntims (26.440,39 €) més els interessos legals incrementats en dos punts des dels venciments (art. 58 i 96 de la Llei Canviària i del Xec), i fins a fer-ne el pagament complet.  
Segon. Les costes s'imposen a la demandada Puclain, SL.  
Expediu-ne una testimoniança i uniu-la a les actuacions i incloeu l'original en el llibre de sentències.  
Notifiqueu aquesta resolució a les parts personades en el termini dels cinc dies següents al de la seua data, i feu-los saber que no és ferma i que s'hi pot interposar un recurs d'apel·lació per a l'Audiència Provincial d'Alacant; si pertoca, hauran de presentar un escrit de preparació del recurs en aquest Jutjat, en el termini dels cinc dies següents a la notificació (art. 455 i següents de la Llei d'Enjudiciament Civil), que es limite a esmentar la resolució objecte d'apel·lació, on es manifeste la voluntat de recórrer-hi, i amb la indicació dels pronunciaments que s'impugnen (art. 457.2 LEC).  
Igualment, faig saber a les parts que per a la interposició del recurs d'apel·lació indicat més amunt, a més a més cal consignar en el compte d'aquest Jutjat el dipòsit previst en la disposició addicional quinzena de la Llei Orgànica del Poder Judicial, en la redacció que en fa Llei Orgànica 1/2009, de 3 de novembre, apartat 3, lletra b), en la quantia de 50 euros.  
Aquesta és la meua sentència, que pronuncie, mane i firme, M.ª Isabel Cid Hernández, jutgessa del Jutjat de Primera Instància i Instrucció número 3 d'Elda i partit.   
Publicació. La sentència anterior va ser donada, llegida i publicada per la jutgessa que subscriu, mentre celebrava audiència pública en el dia de la data. En done fe».  
  
Atés que es desconeix el domicili o la residència actuals de la part demandada, mitjançant la resolució del dia de hui la jutgessa, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha ordenat la publicació d'aquest edicte al tauler d'anuncis del Jutjat per a portar a efecte la diligència de notificació de sentència al demandat Puclain, SL, en parador ignorat.  
  
  
Elda, 16 de desembre de 2011.- La secretària judicial: Margarita Requena Pleguezuelos.